സ്വാതന്ത്ര്യദിനത്തില് ശ്രീനഗറിലെ വിദ്യാഭ്യാസ സ്ഥാപനങ്ങളില് ത്രിവര്ണ പതാക ഉയരും ഉത്തരവിട്ട് ഭരണകൂടം ശ്രീനഗര് സ്വാതന്ത്ര്യ ദിനാഘോഷങ്ങളുടെ ഭാഗമായി ശ്രീനഗറിലെ വിദ്യാഭ്യാസ സ്ഥാപനങ്ങളില് ത്രിവര്ണ പതാക ഉയര്ത്തും. ഇതുമായി ബന്ധപ്പെട്ട് ജമ്മു കശ്മീര് ഭരണകൂടം സ്കൂള് എജ്യൂക്കേഷന് ഡിപ്പാര്ട്ട്മെന്റിന് ഉത്തരവ് പുറപ്പെടുവിച്ചു. ഡിപ്പാര്ട്ട്മെന്റിന് കീഴിലുള്ള എല്ലാ വിദ്യാഭ്യാസ സ്ഥാപനങ്ങളിലും പതാക ഉയര്ത്താനാണ് നിര്ദ്ദേശം. ഭരണകൂടത്തിന്റെ ഉത്തരവ് സ്കൂള് എജ്യുക്കേഷന് ഡിപ്പാര്ട്ട്മെന്റ് ശ്രീനഗര് ചീഫ് എജ്യുക്കേഷന് ഓഫീസര്ക്ക് കൈമാറി. 75ാം സ്വാതന്ത്ര്യദിനത്തില് സ്കൂള് എജ്യൂക്കേഷന് ഡിപ്പാര്ട്ടമെന്റിന് കീഴിലുള്ള എല്ലാ വിദ്യാഭ്യാസ സ്ഥാപനങ്ങളിലും ത്രിവര്ണ പതാക ഉയര്ത്തണമെന്ന് ഉത്തരവില് പറയുന്നു. കഴിഞ്ഞ ദിവസം എല്ലാ സ്കൂളുകളും ഏറ്റുമുട്ടലില് വീരമൃത്യുവരിച്ച സൈനികരുടെ പേരുകളായി പുനര്നാമകരണം ചെയ്യാന് ഭരണകൂടം ഉത്തരവിട്ടിരുന്നു. ഇതിന് പിന്നാലെയാണ് ത്രിവര്ണപതാക ഉയര്ത്താന് ഉത്തരവിട്ടത്.